Preĝejo Koro de Jesuo (Pécs-Somogy)

Kirko Koro de Jesuo estas romkatolika konstruaĵo en Hungario, en ekstera urboparto de Pécs (en iam aparta vilaĝo Somogy [ŝomodj]).

 Historio 
En vilaĝo Somogy jam en la 15-a jarcento funkciis preĝejo, kiu travivis eĉ la turkan dominadon. En 1829 ĝi estis malkonstruita pro la kaduka stato. En 1903 pli nova kirko estis konstruita. La orgeno alvenis en la sekva jaro. En 1979 plena renoviĝo okazis.

 Konstruaĵo 
La konstruaĵo situas sola sur monteto inter arboj. En mezo de la fasado malsupre estas la enirejo, antaŭe larĝa ŝtuparo etendiĝas. La unusola turo altiĝas en mezo de la fasado. Post la fasado la navo etendiĝas, kiu finiĝas en kvarangula absido.

Kermeso okazas en dimanĉo post festo de Sankta Koro.

 Fontoj 
 hungare
 hungare kun 2 fotoj

Kategorio:Preĝejoj sub patroneco de Koro de Jesuo
Kategorio:Kristanaj preĝejoj en Pécs